ภาคต่อจากวันก่อนที่พ่อไปนอนโรงพยาบาลพระมงกุฎ คราวนี้พาพ่อกลับมารักษาตัวที่บ้านที่สามร้อยยอด เราสรรหาของกินอีกแล้ว ค้นๆ มาเจอที่นี่ เลยแวะมาก่อนกลับ 
เพราะไม่รู้ทางเลยโทรเข้ามาก่อน น้องพนักงานบอกทางได้ชัดเจนดีมากเลยนะ เข้ามาถึง บรรยากาศดีมาก โซนอาหารอยู่ชั้นบน นั่งอยู่ตรงนี้มองเห็นทะเลด้วยนะ คือที่นี่มีหาดส่วนตัวจ้ะ บรรยากาศดีนะ รับลมทะเลเต็มที่เลย
วันนี้เราตั้งใจมากิน afternoon tea  เลยสั่งมา ในเซ็ตก็มีขนมมาให้ และสามารถเลือกชาได้หนึ่งอย่าง เราอยากกินช็อคโกแลตเย็นเลยสั่งเพิ่มไป มาดูขนมกันดีกว่า มีหลายอย่างเลยนะ จะพูดถึงเฉพาะอันที่ชอบ
- แพนนาคอตต้า ถ้วยนี้อร่อยนัวมากเลย ซอสข้างบนตัดกันลงตัวกับพุดดิ้งข้างล่าง เลิฟที่สุด
- ชีสเค้ก อันนี้ก็อร่อย รสชีสเข้มข้นดีจัง ตัดกับซอสสตอเบอร์รี่ม้ากมาก
- สโคน ชอบวิปครีมกับซอสที่เค้าให้มา แอบคิดว่าสโคนจะหอมเนยกว่านี้ แต่ก็โอเคนะ
ส่วนเค้กช็อคโกแลต แครอทเค้ก บราวนี่ แซนวิชก็กลางๆ จ้ะ
- สั่งชา english breakfast ไปจ้ะ เค้าใช้ชาของ twinings เสิร์ฟมาในกา พร้อมแก้วและกระปุกใส่ซองน้ำตาล
- ช็อคโกแลตเย็น อันนี้รสชาติเข้มข้นดีนะ อยากให้หวานกว่านี้อีกนิด จะชอบมากเลยหละ
เซ็ตชานี้ราคา 350 บาท
ช็อคโกแลตเย็น 120 บาท
(ราคายังไม่รวมภาษีจ้ะ)
และใครมองหาที่พักเงียบสงบ บรรยากาศดี ก็แนะนำเลยจ้ะ 
ถ้าไปเที่ยวอีกรอบจะไปลองกินอาหารนะ